U-I-207/97
Natisni
Opravilna št.:
U-I-207/97
Datum odločitve:
22. 4. 1999
Objavljeno:
OdlUS VIII, 85
ECLI:
ECLI:SI:USRS:1999:U.I.207.97
Akt:
Sklep Občinskega sveta Občine Ilirska Bistrica o spremembi 33. člena Statuta te občine (Uradne objave, št. 18/97)
Izrek:
Postopek za preizkus pobude za začetek postopka za oceno ustavnosti in zakonitosti Sklepa Občinskega sveta Občine Ilirska Bistrica o spremembi 33. člena Statuta te občine se ustavi.
Evidenčni stavek:
Če pobudnik v postavljenem roku ne sporoči, da kljub spremenjenim okoliščinam vztraja pri pobudi, čeprav ga je sodišče opozorilo, da bo v takem primeru štelo njegovo pobudo za umaknjeno, se postopek ustavi.
Geslo:
Župan kot vlagatelj pred Ustavnim sodiščem.
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. U-I-165/97 z dne 18. 12. 1997 (OdlUS VI,171).
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Stanislav Prosen, Ilirska Bistrica
Datum vloge:
6. 8. 1997
Vrsta odločitve:
sklep
Vrsta rešitve:
ustavitev
Dokument:
US19438
Dokument v PDF obliki:
U-I-207-97.pdf
115 KB
Prenesite datoteko
U-I-207/97
22. 4. 1999
S K L E P
Ustavno sodišče je v postopku za preizkus pobude Stanislava Prosena iz Ilirske Bistrice na seji dne 22. aprila 1999
s k l e n i l o :
Postopek za preizkus pobude za začetek postopka za oceno ustavnosti in zakonitosti Sklepa Občinskega sveta Občine Ilirska Bistrica o spremembi 33. člena Statuta te občine (Uradne objave, št. 18/97) se ustavi.
O b r a z l o ž i t e v
1. Pobudnik je v času, ko je bil še Župan Občine Ilirska Bistrica, vložil (po vsebini) pobudo za oceno ustavnosti in zakonitosti spremembe statuta, na podlagi katere lahko Župan opravlja svojo funkcijo samo še profesionalno. Ta sklep je izpodbijal, kolikor je veljal tudi že zanj kot Župana v času uveljavitve te spremembe; on je namreč funkcijo Župana opravljal neprofesionalno.
2. Pred odločanjem o stvari so se pravne in dejanske okoliščine (že zaradi novih volitev organov lokalne uprave) toliko spremenile, da je nastalo vprašanje, ali ima pobudnik še razloge za pobudo. Ustavno sodišče ga je zato pisno pozvalo, naj v roku sporoči, ali pri pobudi vztraja. Opozorilo ga je tudi na odločbo št. U-I-165/97 z dne 18. 12. 1997 (Uradni list RS, št. 7/98 in odlUS VI, 171) s katero je odločilo, da se odpravijo Spremembe statuta Občine Tržič v obsegu, kolikor veljajo tudi za Župana, ki ob njihovi uveljavitvi opravlja to funkcijo nepoklicno.
Poučilo ga je, da bo sodišče štelo pobudo za umaknjeno, če bi v roku ne sporočil, da pri njej vztraja. Če pa vztraja, ga je pozvalo k dodatnim utemeljitvam, saj je konfliktno dejansko stanje (tekoči neprofesionalni mandat župana) medtem prenehalo.
3. Pobudnik ni sporočil, da pri presoji izpodbijane določbe Statuta vztraja, in ni dopolnil pobude.
4. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč - Korošec, Milojka Modrijan, dr. Mirjam Škrk, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k
Franc Testen